Kamu bisa jelasin ke aku soal Konohagakure dalam bahasa melayu?

Selama era perang melanda Negara-negara besar, ninja disusun menjadi klan tentera upahan yang tidak mempunyai sebarang matlamat selain pertempuran. Dua klan yang paling kuat dan berpengaruh adalah Senju dan Uchiha, yang saling bertempur di medan perang sepanjang sejarah klan mereka. Akhirnya, dengan harapan untuk mengakhiri pertumpahan darah yang telah berlaku sekian lama, Hashirama Senju menggunakan kedudukan dan pengaruhnya sebagai pemimpin klannya untuk mengadakan perjanjian gencatan senjata dengan klan Uchiha melalui pemimpin mereka, rakan karibnya semasa kecil iaitu Madara Uchiha. Oleh itu, Senju, Uchiha, dan klan-klan lain berjaya membentuk kampung shinobi pertama iaitu kampung Konoha. Nama Konoha merupakan cetusan idea yang dicadangkan oleh Uchiha Madara sendiri. Kampung-kampung lain akan turut berjaya dibentuk, mengikuti jejak langkah kampung Konoha sekaligus mengakhiri era peperangan yang telah lama berlanjutan.

Hashirama menggunakan kemampuannya iaitu teknik Elemen Kayu untuk menghasilkan banyak infrastruktur kampung. Kemampuan Elemen Kayu dan matlamat yang dipegang oleh Hashirama adalah dua sebab utama dia dipilih untuk menjadi pemimpin kampung: Hokage. Namun hal ini menyebabkan Madara berasa takut bahawa Senju akan menindas klannya dan Madara bertindak mengumpulkan sokongan untuk menggulingkan Hashirama. Tidak ada seorang pun ahli klan Uchiha yang mahu menolongnya, sekaligus memaksanya mengambil jalan lain dengan berencana untuk menewaskan Hashirama sendiri. Meskipun menggunakan kekuatan makhluk berekor yang paling kuat iaitu Kyuubi, Madara akhirnya tewas di tangan Hashirama di Lembah Akhir dan meninggal dunia. Berikutan dari pertempuran itu, kampung Konoha berjaya menguasai Kyuubi. Untuk mengawal kekuatan chakra Kyuubi yang sangat besar, kampung Konoha bercadang untuk mengunci Kyuubi dalam tubuh salah seorang ahli klan Uzumaki, sebuah klan memiliki pertalian dengan klan Senju sejak awal lagi. Klan Uzumaki dipilih sebagai jinchuriki buat Kyuubi disebabkan ahli klan Uzumaki yang memiliki sumber chakra yang banyak. Isteri Hashirama sendiri iaitu Uzumaki Mito ialah jichuriki Kyuubi yang pertama dan merupakan berasal dari klan Uzumaki.